PATVIRTINTA

Markučių dvaro muziejaus direktoriaus   
2023-02-29 įsakymu Nr. T-1.5-07

**XXIV Lietuvos moksleivių meninės saviraiškos konkurso**

**„Mano Aleksandras Puškinas”**

**NUOSTATAI**

**I. BENDROSIOS NUOSTATOS**

Markučių dvaro muziejus 2024 m. kovo – birželio mėn. organizuoja XXIV Lietuvos moksleivių meninės saviraiškos konkursą „Mano Aleksandras Puškinas”.

1. Konkurso tikslai:
   1. Puoselėti kultūrinę atmintį, skatinti moksleivius plačiau domėtis XIX a. literatūra, kultūra, poeto Aleksandro Puškino kūryba.
   2. Lavinti moksleivių kūrybinius sugebėjimus gaminant rankdarbius, naudojantis šiuolaikinėmis informacinėmis technologijomis.
2. **Konkurso nominacijos:** 
   1. **Rašinys** (gali būti lietuvių, rusų, lenkų arba anglų kalba).

Temos:

* **„Markučių dvaro svečiai“** (*Kokie svečiai galėjo lankytis Markučių dvare? Ką galėjo į gimtadienio šventę pasikviesti Varvara ir Grigorijus Puškinai?)* (1–4 amžiaus grupė).
* **„****Šventinis stalas Markučių dvare“** *(Pagalvokite ir aprašykite, kokie valgiai galėjo būti pateikiami Varvaros ir Grigorijaus Puškinų Markučių dvaro svečiams)* (1–4 amžiaus grupė).
* **„Šventinės linksmybės Markučių dvare“** (*Aprašykite, kaip Varvaros ir Grigorijaus Puškinų svečiai linksminosi Markučių dvare*) (1-4 amžiaus grupė).

2.2. A. Puškino kūrinių **vertimas į lietuvių, lenkų, baltarusių (gudų), anglų, prancūzų, vokiečių, italų kalbas.** *Dalyviai išverčia vieną iš pasiūlytų A. Puškino eilėraščių («Вишня », «* *Пробуждение », «* *Земля и море »)* (3–4 amžiaus grupė).

2.3 **A. Puškino tinklaraštis: 7 dienos iš poeto X’o ar Facebook’o paskyros** *(Darbą gali sudaryti paveiksliukai, užrašai, koliažai ir t.t.)* (1–4 amžiaus grupė).

2.4 **Komiksas pagal A. Puškino kūrinį** (1–4 amžiaus grupė).

2.5 **Tekstilės ar keramikos rankdarbiai A. Puškino pasakų motyvais** (1–4 amžiaus grupė).

2.6 **Online žaidimas pagal A. Puškino kūrybą** (2–4 amžiaus grupė).

2.7. **Muzikinis kūrinys** *(instrumentinė muzika arba daina gyvenimo Markučių dvare/ A. Puškino kūrybos tematika)* (2–4 amžiaus grupė). Šios nominacijos laureatai turės galimybę savo kūrinius atlikti scenoje apdovanojimų ceremonijos metu.

1. Darbų autoriais gali būti pavieniai moksleiviai arba moksleivių grupės.
2. Darbus konkursui moksleivis(-iai) kuria vadovaujamas(-mi) mokytojo(-ų).
3. Konkursinių darbų atvaizdai yra Markučių dvaro muziejaus nuosavybė ir gali būti platinami (virtualioje erdvėje, spausdinami) nurodant autoriaus(-ių) vardą ir pavardę. Pateikdami darbus konkursui dalyviai sutinka su šia sąlyga.

**II. DALYVIAI**

1. Konkurse gali dalyvauti Lietuvos bendrojo ugdymo mokyklų, neformaliojo švietimo įstaigų 1–12 klasių moksleiviai.

5.1. Konkurse dalyvaujantys moksleiviai skirstomi į keturias amžiaus grupes:

5.1.1. **Pirma** – 1–4 klasių moksleiviai.

5.1.2 **Antra** – 5–7 klasių moksleiviai.

5.1.3. **Trečia** –8–9 klasių moksleiviai.

5.1.4. **Ketvirta** –10–12 klasių moksleiviai.

**Svarbu!** Anketoje (priedas Nr. 1) **prašome nurodyti** ne dalyvio amžių ar klasę, bet **amžiaus grupę.**

5.2. Konkurse dalyvaujančio(-ių) moksleivio(-ių) anketą (priedas Nr. 1) ir darbą su aprašymu (priedas Nr. 2) prašome pateikti elektroniniu paštu konkursas@markuciudvaras.lt arba pristatyti adresu Subačiaus g. 124, LT-11345, Vilnius, **iki 2024 m. gegužės 4 d.**

**III. DARBAI**

1. Darbai turi atskleisti pasirinktą temą.

6.1 Rašinys rašomas Times New Roman šriftu (dydis 12 pt, intervalas tarp eilučių 1). Apimtis – iki vieno A4 formato puslapio.

6.2. Skenuoti komiksai privalo atitikti šiuos reikalavimus: JPG formatas, ne mažiau kaip 1 MB. Dydis pikseliais ne mažesnis nei 3000x2000. Pageidautina, kad teikiamas konkursinis darbas pagal dydį ir kitus parametrus atitiktų spaudai keliamus reikalavimus.

6.3. Teikiant darbus konkursui būtina užpildyti registracijos anketą, kurioje turi būti nurodyta nominacija, darbo autoriaus(-ių) vardas(-ai), pavardė(-ės), klasė, darbo vadovas(-ai), mokyklos pavadinimas, adresas, telefonas, el. paštas (priedas Nr. 2).

6.4. Konkurso **darbus pristatyti iki 2023 m. gegužės 4 d.** elektroniniu paštu **konkursas@markuciudvaras.lt** arba adresu: Subačiaus g. 124, LT-11345, Vilnius. Jei darbo apimtis didesnė nei 5 MB, prašome naudotis duomenų perdavimo programomis, pvz. Google Drive arba Wetransfer.

**IV. BAIGIAMOSIOS NUOSTATOS**

1. Moksleivių dalyvavimo konkurse išlaidas apmoka mokyklos.
2. Konkurso darbus pagal amžiaus grupes vertina Markučių dvaro muziejaus direktoriaus įsakymu patvirtinta komisija.
3. Vertinant darbus bus atsižvelgiama į darbo originalumą, kūrybiškumą.
4. Konkurso nugalėtojai apdovanojami diplomais ir atminimo dovanomis.

**V. APDOVANOJAMO LAIKAS IR VIETA**

1. **Konkurso laureatų, dalyvių ir jų mokytojų apdovanojimas vyks 2024 m. birželio 1 d. 14 val. Markučių dvaro muziejuje (Subačiaus g. 124, Vilnius).**

Projekto vadovė – Ana Marija Mackevič

Tel. +37060513085, el. paštas: [konkursas@markuciudvaras.lt](mailto:konkursas@markuciudvaras.lt)